《和李达之庚寅秋雨三首 其三》
宋代·王安中

邻僧雨不出，粥饭听钟鱼。事与吾辈异，一身易赢馀。

而我千指吾，食此半编书。饥驱欲何之，投瓜望琼琚。

侧闻州祷晴，早愿光景舒。祠官莫惮烦，沾湿秪台舆。

作者简介：王安中(1075～1134) 北宋末、南宋初词人。字履道，号初寮。中山阳曲（今山西太原）人。年青时曾从师苏轼、晁说之。晁教以为学当谨初，故牓其室为初寮。哲宗元符三年(1100)进士。徽宗时历任翰林学士、尚书右丞。以谄事宦官梁师成、交结蔡攸获进，又附和宦官童贯、大臣王黼，赞成复燕山之议，出镇燕山府。后又任建雄军节度使、大名府尹兼北京留守司公事。靖康初，被贬送象州安置。高宗即位，又内徙道州，复任左中大夫，不久去世。